CELEX: 
Language: el
Date: 2022-02-07 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) /... ΤΗΣ ΕΠΙΤΡΟΠΗΣ για τη θέσπιση κανόνων εφαρμογής του κανονισμού (ΕΕ) 2018/858 του Ευρωπαϊκού Κοινοβουλίου και του Συμβουλίου όσον αφορά τις λειτουργικές απαιτήσεις για την εποπτεία της αγοράς οχημάτων, συστημάτων, κατασκευαστικών στοιχείων και χωριστών τεχνικών μονάδων

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 7.2.2022
            
            
               για τη θέσπιση κανόνων εφαρμογής του κανονισμού (ΕΕ) 2018/858 του Ευρωπαϊκού Κοινοβουλίου και του Συμβουλίου όσον αφορά τις λειτουργικές απαιτήσεις για την εποπτεία της αγοράς οχημάτων, συστημάτων, κατασκευαστικών στοιχείων και χωριστών τεχνικών μονάδων
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (EE) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ. 715/2007 και (ΕΚ) αριθ. 595/2009 και για την κατάργηση της οδηγίας 2007/46/ΕΚ
                  1
               , και ιδίως το άρθρο 8 παράγραφος 15, ο άρθρο 9 παράγραφος 5 και το άρθρο 13 παράγραφος 10,
            
            
               Εκτιμώντας τα ακόλουθα:
            
            
               (1)Σύμφωνα με το άρθρο 8 παράγραφος 15 του κανονισμού (ΕΕ) 2018/858, ανατίθεται στην Επιτροπή η εξουσία να θεσπίζει κοινά κριτήρια για τον καθορισμό της κατάλληλης κλίμακας των ελέγχων επαλήθευσης της συμμόρφωσης οχημάτων, συστημάτων, κατασκευαστικών στοιχείων και χωριστών τεχνικών μονάδων που πρέπει να διενεργούνται από τις αρχές εποπτείας της αγοράς βάσει του άρθρου 8 παράγραφος 1 του εν λόγω κανονισμού. Η Επιτροπή εξουσιοδοτείται επίσης να θεσπίζει κοινά κριτήρια για τον μορφότυπο της επισκόπησης των προγραμματισμένων ελέγχων εποπτείας της αγοράς που πρέπει να παρέχουν τα κράτη μέλη στο φόρουμ ανταλλαγής πληροφοριών σχετικά με τον έλεγχο εφαρμογής (στο εξής: φόρουμ) βάσει του άρθρου 8 παράγραφος 6 του κανονισμού (ΕΕ) 2018/858. Επιπλέον, η Επιτροπή εξουσιοδοτείται να θεσπίζει κοινά κριτήρια για τον μορφότυπο της έκθεσης με τα πορίσματα των ελέγχων επαλήθευσης της συμμόρφωσης που πρέπει να υποβάλλουν τα κράτη μέλη στο φόρουμ βάσει του άρθρου 8 παράγραφος 7 του εν λόγω κανονισμού.
            
            
               (2)Για να εξασφαλιστεί ένας ισχυρός μηχανισμός επιβολής της συμμόρφωσης και να παρασχεθούν στις αρχές εποπτείας της αγοράς ενιαίες απαιτήσεις για την επιλογή των οχημάτων, συστημάτων, κατασκευαστικών στοιχείων και χωριστών τεχνικών μονάδων για δοκιμές, θα πρέπει να θεσπιστούν τα κριτήρια για τον καθορισμό της κατάλληλης κλίμακας των ελέγχων επαλήθευσης της συμμόρφωσης. Δεδομένου ότι οι έλεγχοι επαλήθευσης της συμμόρφωσης δεν μπορούν να εφαρμοστούν με τον ίδιο τρόπο λόγω των διαφορών σε κάθε κράτος μέλος όσον αφορά τον αριθμό των οχημάτων, των ταξινομημένων οχημάτων ή τον αριθμό των καταγγελιών, είναι σημαντικό τα εν λόγω κριτήρια να καλύπτουν διαφορετικά στοιχεία που μπορούν να χρησιμοποιηθούν σύμφωνα με τις ιδιαιτερότητες ενός συγκεκριμένου κράτους μέλους. Τα κριτήρια αυτά θα πρέπει να περιλαμβάνουν για κάθε κράτος μέλος τη συχνότητα των ελέγχων εγγράφων, τον αριθμό των ταξινομημένων οχημάτων και τον αριθμό των δοκιμών που διενεργήθηκαν.
            
            
               (3)Προκειμένου να διευκολυνθεί ο ετήσιος προγραμματισμός των ελέγχων εποπτείας της αγοράς από τα κράτη μέλη και να διασφαλιστεί ότι τα πορίσματά τους κατόπιν τυχόν ελέγχων επαλήθευσης της συμμόρφωσης διατυπώνονται με ομοιόμορφο τρόπο, είναι αναγκαίο να καθοριστούν κοινά κριτήρια για τον μορφότυπο που πρέπει να χρησιμοποιούν τα κράτη μέλη όταν υποβάλλουν στο φόρουμ τη συνολική επισκόπηση των προγραμματισμένων τους ελέγχων εποπτείας της αγοράς που αναφέρονται στο άρθρο 8 παράγραφος 6 του κανονισμού (ΕΕ) 2018/858 και την έκθεση με τα πορίσματα των ελέγχων επαλήθευσης της συμμόρφωσης που διενεργούν, η οποία αναφέρεται στο άρθρο 8 παράγραφος 7 του εν λόγω κανονισμού. Ο μορφότυπος της επισκόπησης των προγραμματισμένων ελέγχων εποπτείας της αγοράς θα πρέπει να περιλαμβάνει πληροφορίες σχετικά με τα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες που υποβάλλονται σε δοκιμή, τις σχετικές κανονιστικές πράξεις που ελέγχθηκαν και τον προγραμματισμό των δοκιμών. Ο μορφότυπος της έκθεσης με τα πορίσματα των ελέγχων επαλήθευσης της συμμόρφωσης θα πρέπει να περιλαμβάνει πληροφορίες σχετικά με τις αρχές εκτίμησης κινδύνου που εφαρμόστηκαν και αναλύσεις των δραστηριοτήτων που πραγματοποιήθηκαν.
            
            
               (4)Σύμφωνα με το άρθρο 9 παράγραφος 5 του κανονισμού (ΕΕ) 2018/858, είναι αναγκαίο να προσδιοριστούν τα δεδομένα που πρέπει οι κατασκευαστές να διαθέτουν στην Επιτροπή δωρεάν για τον σκοπό της επαλήθευσης της συμμόρφωσης.
            
            
               (5)Σύμφωνα με το άρθρο 13 παράγραφος 10 δεύτερο εδάφιο του κανονισμού (ΕΕ) 2018/858, είναι αναγκαίο να προσδιοριστούν τα δεδομένα που πρέπει οι κατασκευαστές να διαθέτουν σε τρίτα μέρη δωρεάν βάσει του πρώτου εδαφίου της εν λόγω παραγράφου για τους σκοπούς των δοκιμών από τα εν λόγω τρίτα μέρη για πιθανή μη συμμόρφωση.
            
            
               (6)Σύμφωνα με το άρθρο 13 παράγραφος 10 δεύτερο εδάφιο του κανονισμού (ΕΕ) 2018/858, είναι αναγκαίο να προσδιοριστούν οι απαιτήσεις που πρέπει να πληρούνται από τρίτα μέρη προκειμένου να μπορούν να καταδεικνύουν ότι διαθέτουν έννομο συμφέρον στους τομείς της δημόσιας ασφάλειας ή της περιβαλλοντικής προστασίας και ότι έχουν πρόσβαση σε ενδεδειγμένες εγκαταστάσεις δοκιμών και να διασφαλίζουν ότι η οργάνωση και η λειτουργία τους είναι πλήρως αμερόληπτες και ανεξάρτητες.
            
            
               (7)Για να διασφαλιστεί ότι τα τρίτα μέρη είναι σε θέση να διενεργούν επαληθεύσεις συμμόρφωσης σύμφωνα με τις απαιτήσεις που ορίζονται στις κανονιστικές πράξεις οι οποίες παρατίθενται στο παράρτημα II του κανονισμού (ΕΕ) 2018/858, οι εκθέσεις δοκιμών τους θα πρέπει να συμμορφώνονται με τον μορφότυπο που καθορίζεται στον εκτελεστικό κανονισμό (ΕΕ) 2020/683 της Επιτροπής
                  2
                και να πληρούν τις απαιτήσεις όσον αφορά την ικανότητα και την ποιότητα των εγκαταστάσεων δοκιμών.
            
            
               (8)Τα μέτρα που πρέπει να ληφθούν βάσει των διατάξεων του άρθρου 8 παράγραφος 15, του άρθρου 9 παράγραφος 5 και του άρθρου 13 παράγραφος 10 του κανονισμού (ΕΕ) 2018/858 αφορούν την επαλήθευση της συμμόρφωσης οχημάτων, συστημάτων, κατασκευαστικών στοιχείων και χωριστών τεχνικών μονάδων. Τα μέτρα αυτά συνδέονται ουσιαστικά με το αντικείμενό τους και το πλαίσιο εντός του οποίου εφαρμόζονται. Συνεπώς, είναι σκόπιμο να εκδοθεί ο παρών κανονισμός βάσει και των τριών διατάξεων, προκειμένου να επιτευχθεί συνεπής επαλήθευση της συμμόρφωσης.
            
            
               (9)Τα μέτρα που προβλέπονται στον παρόντα κανονισμό είναι σύμφωνα με τη γνώμη της τεχνικής επιτροπής για τα μηχανοκίνητα οχήματα (ΤΕΜΟ),
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Κριτήρια για τον καθορισμό της κατάλληλης κλίμακας των ελέγχων επαλήθευσης της συμμόρφωσης
            
         
         
            
               Η κατάλληλη κλίμακα των ελέγχων επαλήθευσης της συμμόρφωσης οχημάτων, συστημάτων, κατασκευαστικών στοιχείων και χωριστών τεχνικών μονάδων που διενεργούνται από τις αρχές εποπτείας της αγοράς καθορίζεται με βάση τα ακόλουθα κριτήρια:
            
            
               α)τη συχνότητα των ελέγχων εγγράφων σε οχήματα, συστήματα, κατασκευαστικά στοιχεία και χωριστές τεχνικές μονάδες που διενεργήθηκαν σε οχήματα που ταξινομήθηκαν στο οικείο κράτος μέλος κατά το προηγούμενο έτος·
            
            
               β)τον αριθμό των δοκιμών ανά έτος, λαμβανομένων υπόψη των απαιτήσεων που ορίζονται στο άρθρο 8 παράγραφοι 2 και 3 του κανονισμού (ΕΕ) 2018/858·
            
            
               γ)κατάταξη επικινδυνότητας των κανονιστικών πράξεων που παρατίθενται στο παράρτημα II του κανονισμού (ΕΕ) 2018/858, με βάση την επικινδυνότητα και την πιθανότητα εμφάνισης του κινδύνου·
            
            
               δ)τον αριθμό των καινούργιων οχημάτων που ταξινομήθηκαν στο οικείο κράτος μέλος κατά το προηγούμενο έτος, ανά μάρκα και εμπορική ονομασία·
            
            
               ε)τις τεκμηριωμένες καταγγελίες ανά μάρκα και εμπορική ονομασία των οχημάτων κατά την προηγούμενη τριετία·
            
            
               στ)πληροφορίες που ανταλλάχθηκαν στο φόρουμ κατά την προηγούμενη τριετία·
            
            
               ζ)αποτελέσματα δοκιμών που δημοσιεύτηκαν από τρίτα μέρη κατά την προηγούμενη τριετία, τα οποία πληρούν τις απαιτήσεις του άρθρου 6·
            
            
               η)το ποσοστό των δοκιμών που κατανέμονται στον αριθμό των ταξινομημένων οχημάτων και το ποσοστό των δοκιμών που κατανέμονται σε τυχαία δειγματοληψία.
            
            
               Άρθρο 2
            
            
               Μορφότυπος της επισκόπησης των προγραμματισμένων ελέγχων εποπτείας της αγοράς
            
            
               Η επισκόπηση των προγραμματισμένων ελέγχων εποπτείας της αγοράς που αναφέρεται στο άρθρο 8 παράγραφος 6 του κανονισμού (ΕΕ) 2018/858 υποβάλλεται στο φόρουμ με τον μορφότυπο που καθορίζεται στο παράρτημα I του παρόντος κανονισμού.
            
            
               Άρθρο 3
            
            
               Μορφότυπος της έκθεσης με τα πορίσματα των ελέγχων επαλήθευσης της συμμόρφωσης
            
            
               Η έκθεση με τα πορίσματα των ελέγχων επαλήθευσης της συμμόρφωσης που αναφέρεται στο άρθρο 8 παράγραφος 7 του κανονισμού (ΕΕ) 2018/858 υποβάλλεται στο φόρουμ με τον μορφότυπο που καθορίζεται στο παράρτημα II του παρόντος κανονισμού.
            
            
               Άρθρο 4
            
            
               Δεδομένα που πρέπει οι κατασκευαστές να διαθέτουν στην Επιτροπή για τον σκοπό της επαλήθευσης της συμμόρφωσης
            
            
               Τα δεδομένα που πρέπει οι κατασκευαστές να διαθέτουν στην Επιτροπή προκειμένου αυτή να είναι σε θέση να διενεργεί τις δοκιμές και τις επιθεωρήσεις βάσει του άρθρου 9 του κανονισμού (ΕΕ) 2018/858 περιλαμβάνουν τα ακόλουθα:
            
            
               α)τις παραμέτρους και τις ρυθμίσεις που είναι αναγκαίες για την ακριβή αναπαραγωγή των συνθηκών δοκιμής που ίσχυαν κατά τη δοκιμή έγκρισης τύπου, συμπεριλαμβανομένων όλων των εκθέσεων δοκιμών που αναφέρονται στο άρθρο 30 του κανονισμού (ΕΕ) 2018/858 και των πληροφοριών σχετικά με τη διενέργεια των δοκιμών και των ελέγχων που απαιτούνται σύμφωνα με τον εν λόγω κανονισμό (ΕΕ) 2018/858 και τις κανονιστικές πράξεις που παρατίθενται στο παράρτημα II του εν λόγω κανονισμού·
            
            
               β)διευρυμένα πακέτα τεκμηρίωσης που απαιτούνται βάσει των κανονιστικών πράξεων που παρατίθενται στο παράρτημα II του κανονισμού (ΕΕ) 2018/858, συμπεριλαμβανομένων πληροφοριών σχετικά με τις βοηθητικές στρατηγικές ελέγχου των εκπομπών (AES) σύμφωνα με το παράρτημα I προσάρτημα 3α του κανονισμού (ΕΕ) 2017/1151
                  3
               ·
            
         
         
            
               γ)τη δέσμη μέτρων για τη διαφάνεια των δοκιμών που απαιτείται για τη δοκιμή των οχημάτων όσον αφορά τις εκπομπές, η οποία περιγράφεται στο παράρτημα II σημείο 5.9 του κανονισμού (ΕΕ) 2017/1151·
            
            
               δ)αντίγραφο του πιστοποιητικού συμμόρφωσης κάθε οχήματος που υποβάλλεται σε δοκιμή·
            
            
               ε)κάθε άλλη σχετική τεχνική πληροφορία που απαιτείται για την εκτέλεση των δοκιμών.
            
            
               Άρθρο 5
            
            
               Δεδομένα που πρέπει οι κατασκευαστές να διαθέτουν σε τρίτα μέρη για τους σκοπούς των δοκιμών από τα εν λόγω τρίτα μέρη για πιθανή μη συμμόρφωση
            
            
               Τα δεδομένα που πρέπει οι κατασκευαστές να διαθέτουν σε τρίτα μέρη βάσει του άρθρου 13 παράγραφος 10 του κανονισμού (ΕΕ) 2018/858 περιλαμβάνουν τα ακόλουθα:
            
            
               α)τις παραμέτρους και τις ρυθμίσεις που είναι αναγκαίες για την ακριβή αναπαραγωγή των συνθηκών δοκιμής που ίσχυαν κατά τη δοκιμή έγκρισης τύπου, συμπεριλαμβανομένων όλων των εκθέσεων δοκιμών που αναφέρονται στο άρθρο 30 του κανονισμού (ΕΕ) 2018/858 και των πληροφοριών σχετικά με τη διενέργεια των δοκιμών και των ελέγχων που απαιτούνται σύμφωνα με τον εν λόγω κανονισμό (ΕΕ) 2018/858 και τις κανονιστικές πράξεις που παρατίθενται στο παράρτημα II του εν λόγω κανονισμού·
            
            
               β)διευρυμένα πακέτα τεκμηρίωσης που απαιτούνται βάσει των κανονιστικών πράξεων που παρατίθενται στο παράρτημα II του κανονισμού (ΕΕ) 2018/858, συμπεριλαμβανομένων πληροφοριών σχετικά με τις AES σύμφωνα με το παράρτημα I προσάρτημα 3α του κανονισμού (ΕΕ) 2017/1151 και το παράρτημα I προσάρτημα 11 του κανονισμού (ΕΕ) αριθ. 582/2011·
            
            
               γ)τη δέσμη μέτρων για τη διαφάνεια των δοκιμών που απαιτείται για τη δοκιμή των οχημάτων όσον αφορά τις εκπομπές, η οποία περιγράφεται στο παράρτημα II σημείο 5.9 του κανονισμού (ΕΕ) 2017/1151·
            
            
               δ)αντίγραφο του πιστοποιητικού συμμόρφωσης κάθε οχήματος που υποβάλλεται σε δοκιμή·
            
            
               ε)κάθε άλλη σχετική τεχνική πληροφορία που απαιτείται για την εκτέλεση των δοκιμών.
            
            
               Άρθρο 6
            
            
               Απαιτήσεις προκειμένου τρίτα μέρη να καταδεικνύουν το έννομο συμφέρον τους και την πρόσβασή τους σε ενδεδειγμένες εγκαταστάσεις δοκιμών
            
            
            
               1. Προκειμένου τρίτα μέρη να καταδεικνύουν το έννομο συμφέρον τους στους τομείς της δημόσιας ασφάλειας ή της περιβαλλοντικής προστασίας σύμφωνα με το άρθρο 13 παράγραφος 10 του κανονισμού (ΕΕ) 2018/858, τα τρίτα μέρη πρέπει να πληρούν τις ακόλουθες απαιτήσεις:
            
            
               α)είναι φυσικά ή νομικά πρόσωπα που καθορίζονται σύμφωνα με το δίκαιο κράτους μέλους·
            
            
               β)έχουν μη κυβερνητικό και μη κερδοσκοπικό χαρακτήρα·
            
            
               γ)δεν συμμετέχουν σε πτυχές της έγκρισης τύπου ή στη διαδικασία σχεδιασμού, κατασκευής, προμήθειας ή συντήρησης οχήματος, συστήματος, μηχανικού μέρους ή χωριστής τεχνικής μονάδας·
            
            
               δ)παρέχουν δήλωση στην οποία δηλώνουν ότι τηρούν την εμπιστευτικότητα στο πλαίσιο της προστασίας εμπορικών απορρήτων και της διατήρησης δεδομένων προσωπικού χαρακτήρα και ότι το προσωπικό τους τηρεί το επαγγελματικό απόρρητο όσον αφορά όλες τις πληροφορίες που παρέχουν οι κατασκευαστές, συμπεριλαμβανομένων του πιστοποιητικού έγκρισης τύπου ΕΕ και των συνημμένων σε αυτό εγγράφων καθώς και των δεδομένων που διατίθενται σύμφωνα με το άρθρο 5·
            
            
               ε)καταδεικνύουν ότι έχουν πρόσβαση σε ενδεδειγμένες εγκαταστάσεις δοκιμών σύμφωνα με τις απαιτήσεις της παραγράφου 2 του παρόντος άρθρου.
            
         
         
            
               2. Για να καταδειχθεί ότι τρίτα μέρη έχουν πρόσβαση σε ενδεδειγμένες εγκαταστάσεις δοκιμών για τους σκοπούς των ελέγχων και δοκιμών συμμόρφωσης, οι εν λόγω εγκαταστάσεις πρέπει να πληρούν τις ακόλουθες απαιτήσεις:
            
            
               α)δεν συμμετέχουν στη διαδικασία σχεδιασμού, κατασκευής, προμήθειας ή συντήρησης του οχήματος, του συστήματος, του μηχανικού μέρους ή της χωριστής τεχνικής μονάδας που αξιολογούν, δοκιμάζουν ή επιθεωρούν·
            
            
               β)είναι διαπιστευμένα σύμφωνα με τις απαιτήσεις που ορίζονται στο πρότυπο EN ISO/IEC 17025:2017 σχετικά με τις γενικές απαιτήσεις για την ικανότητα των εργαστηρίων δοκιμών και διακριβώσεων και το πεδίο εφαρμογής της εν λόγω διαπίστευσης τους καλύπτει τις δοκιμές που διενεργούνται βάσει των κανονιστικών πράξεων που παρατίθενται στο παράρτημα II του κανονισμού (ΕΕ) 2018/858·
            
            
               γ)είναι διαπιστευμένα σύμφωνα με τις απαιτήσεις του προτύπου EN ISO/IEC 17020:2012 σχετικά με τα γενικά κριτήρια λειτουργίας των διαφόρων τύπων φορέων που διενεργούν επιθεωρήσεις ή, εναλλακτικά, ο σκοπός της διαπίστευσης σύμφωνα με το πρότυπο EN ISO/IEC 17025:2017 επεκτείνεται ώστε να καλύπτει τη διαδικασία επιθεώρησης·
            
            
               δ)παρέχουν δήλωση στην οποία δηλώνουν ότι τηρούν την εμπιστευτικότητα στο πλαίσιο της προστασίας εμπορικών απορρήτων και της διατήρησης δεδομένων προσωπικού χαρακτήρα και ότι το προσωπικό τους τηρεί το επαγγελματικό απόρρητο όσον αφορά όλες τις πληροφορίες που παρέχουν οι κατασκευαστές, συμπεριλαμβανομένων του πιστοποιητικού έγκρισης τύπου ΕΕ και των συνημμένων σε αυτό εγγράφων καθώς και των δεδομένων που διατίθενται σύμφωνα με το άρθρο 5·
            
            
            
               Άρθρο 7
            
            
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 7.2.2022
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        ΕΕ L 151 της 14.6.2018, σ. 1.
               
               
                  
                     (2)
                  
                        Εκτελεστικός κανονισμός (ΕΕ) 2020/683 της Επιτροπής, της 15ης Απριλίου 2020, για την εφαρμογή του κανονισμού (ΕΕ) 2018/858 του Ευρωπαϊκού Κοινοβουλίου και του Συμβουλίου όσον αφορά τις διοικητικές απαιτήσεις για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (ΕΕ L 163 της 26.5.2020, σ. 1).
               
               
                  
                     (3)
                  
                        Κανονισμός (ΕΕ) 2017/1151 της Επιτροπής, της 1ης Ιουνίου 2017, για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής και για την κατάργηση του κανονισμού (ΕΚ) αριθ. 692/2008 της Επιτροπής (ΕΕ L 175 της 7.7.2017, σ. 1).
               
            
      
    ---documentbreak--- 
      
         
         
            
               ΠΑΡΑΡΤΗΜΑ I
            
            
               Μορφότυπος της συνολικής επισκόπησης των προγραμματισμένων ελέγχων εποπτείας της αγοράς
            
            
               (συμπληρώνεται από το κράτος μέλος και υποβάλλεται στο φόρουμ το αργότερο έως την 1η Μαρτίου)
            
            
            
               Κράτος μέλος: …
            
            
               Ονομασία της αρχής εποπτείας της αγοράς: …
            
            
               Πρόσωπο επικοινωνίας εντός της αρχής (ονοματεπώνυμο, διεύθυνση ηλεκτρονικού ταχυδρομείου και αριθμός τηλεφώνου): …
            
            
               Καλυπτόμενη περίοδος: ΗΗ.ΜΜ.ΕΕΕΕ – ΗΗ.ΜΜ.ΕΕΕΕ
            
            
            
                     
                        Κράτος μέλος
                           1
                        :
                     
                  
                  
                     
                        Μάρκα
                           2
                        :
                     
                  
                  
                     
                        Εμπορική ονομασία
                           3
                        :
                     
                  
                  
                     
                        Παραλλαγή/έκδοση
                           4
                        
                     
                  
                  
                     
                        Κατηγορία οχήματος
                           5
                         ή συστήματος, κατασκευαστικού στοιχείου και χωριστής τεχνικής μονάδας:
                     
                  
                  
                     
                        Κανονιστική/-ές πράξη/-εις
                           6
                        :
                     
                  
                  
                     
                        Αντικείμενο/-α
                           7
                        :
                     
                  
                  
                     
                        Έλεγχοι εγγράφων / δοκιμές σε εργαστήρια / δοκιμές στον δρόμο:
                     
                  
                  
                     
                        Προγραμματισμένη περίοδος έναρξης:
                     
                  
                  
                     
                        Παρατηρήσεις:
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               ΠΑΡΑΡΤΗΜΑ II
            
            
               Μορφή της έκθεσης πορισμάτων σχετικά με τους ελέγχους επαλήθευσης της συμμόρφωσης
            
            
               (συμπληρώνεται από το κράτος μέλος και υποβάλλεται στο φόρουμ έως τις 30 Σεπτεμβρίου του έτους που έπεται της λήξης της σχετικής διετούς περιόδου)
            
            
            
                     
                        1.Πληροφορίες:
                     
                  
               
                     
                        Κράτος μέλος: …
                     
                     
                        Ονομασία της αρχής εποπτείας της αγοράς: …
                     
                     
                        Καλυπτόμενη περίοδος: ΗΗ.ΜΜ.ΕΕΕΕ – ΗΗ.ΜΜ.ΕΕΕΕ
                     
                  
               
                     
                        2.Γενικά: (οργάνωση και υποδομή της εποπτείας της αγοράς)
                     
                  
               
                     
                        — Αρμόδιο υπουργείο για τον τομέα αυτό· 
                        — ονομασία και στοιχεία επικοινωνίας της αρμόδιας αρχής εποπτείας της αγοράς  
                         [διεύθυνσή της· συμπεριλαμβανομένης της ηλεκτρονικής της διεύθυνσης (e-mail) και των τομέων αρμοδιότητάς της]· 
                        — αριθμός προσωπικού εποπτείας της αγοράς αυτοκινήτων· 
                        — πόροι δοκιμών (ίδιο ή εξωτερικό εργαστήριο)· 
                        — διευκρίνιση του τρόπου με τον οποίο διασφαλίζεται ότι οι αρχές εποπτείας της αγοράς εκτελούν τα καθήκοντά τους ανεξάρτητα και αμερόληπτα. 
                        — …
                     
                  
               
                     
                        3.Επεξήγηση των καθιερωμένων αρχών εκτίμησης επικινδυνότητας από τα κράτη μέλη:
                     
                  
               
                     
                        — Σύντομη επεξήγηση των αρχών εκτίμησης επικινδυνότητας που έχουν θεσπιστεί· 
                        — επισκόπηση των κριτηρίων που χρησιμοποιούνται για την εκτίμηση επικινδυνότητας· 
                        — επεξήγηση του αποτελεσματικού συντονισμού των δραστηριοτήτων μεταξύ των εθνικών αρχών· 
                        — …
                     
                  
               
                     
                        4.Επισκόπηση των δραστηριοτήτων που διενεργήθηκαν την προηγούμενη περίοδο προγραμματισμού:
                     
                  
               
                     
                        — Συνολικός αριθμός ελέγχων εποπτείας της αγοράς που διενεργήθηκαν ανά έτος· 
                        — αριθμός περιπτώσεων μη συμμόρφωσης που διαπιστώθηκαν ανά έτος και ανά τύπο οχήματος· 
                        — ειδικές πληροφορίες σχετικά με τις διαπιστωθείσες περιπτώσεις μη συμμόρφωσης ανά έτος (ισχύουσα νομοθεσία / θέμα) και τις διαπιστωθείσες τάσεις στις περιπτώσεις μη συμμόρφωσης· 
                        — αριθμός ανοικτών διορθωτικών και περιοριστικών μέτρων όσον αφορά τις διαπιστωθείσες περιπτώσεις μη συμμόρφωσης ανά έτος· 
                        — αριθμός και χρηματικό ποσό των προστίμων που επιβλήθηκαν από τα κράτη μέλη ανά έτος και ανά νομοθεσία· 
                        — …
                     
                  
               
                     
                        5.Πορίσματα/αναλύσεις:
                     
                  
               
                     
                        — Πλεονεκτήματα και αδυναμίες (εσωτερικά – μικροεπίπεδο) της αρχής εποπτείας της αγοράς· 
                        — ευκαιρίες και απειλές (εξωτερικές – μεσοεπίπεδο και μακροεπίπεδο) με βάση τα πορίσματα και τις περιπτώσεις μη συμμόρφωσης μέσω ελέγχων εποπτείας της αγοράς· 
                        — διδάγματα που αντλήθηκαν (εσωτερικά – μικροεπίπεδο)· 
                        — διδάγματα που αντλήθηκαν (εξωτερικά – μεσοεπίπεδο και μακροεπίπεδο)·
                     
                  
               
                     
                        6.Μέτρα και δράσεις:
                     
                  
               
                     
                        — Εσωτερικά μέτρα (μικροεπίπεδο) και δράσεις που προγραμματίστηκαν για τα επόμενα 2 έτη· 
                        —εξωτερικά μέτρα (μεσοεπίπεδο και μακροεπίπεδο) και δράσεις που προγραμματίστηκαν για τα επόμενα 2 έτη· 
                        — …
                     
                  
               
                     
                        7.Παρατηρήσεις:
                     
                  
               
                     
                  
               
            
         
         
            
                  
                     (1)
                  
                        Διακριτικός αριθμός του κράτους μέλους που εξέδωσε την έγκριση τύπου, όπως προβλέπεται στον πίνακα του παραρτήματος IV σημείο 2.1 του κανονισμού (ΕΕ) 2020/683.
               
               
                  
                     (2)
                  
                        Εμπορική επωνυμία του κατασκευαστή που ορίζεται στο σημείο 0.1. του πιστοποιητικού έγκρισης τύπου ΕΕ πλήρους οχήματος.
               
               
                  
                     (3)
                  
                        Εμπορική ονομασία που ορίζεται στο σημείο 0,2.1. του πιστοποιητικού έγκρισης τύπου ΕΕ πλήρους οχήματος.
               
               
                  
                     (4)
                  
                        Κατά περίπτωση.
               
               
                  
                     (5)
                  
                        Κατηγορία οχήματος (π.χ. M1, N1).
               
               
                  
                     (6)
                  
                        Εφαρμοστέες κανονιστικές πράξεις που παρατίθενται στο παράρτημα II του κανονισμού (ΕΕ) 2018/858.
               
               
                  
                     (7)
                  
                        Αντικείμενο των εφαρμοστέων κανονιστικών πράξεων που παρατίθενται στο παράρτημα II του κανονισμού (ΕΕ) 2018/858.